Maxi López

**Maximiliano Gastón López** (lindur më 3 prill 1984) është një futbollist profesionist argjentinas i cili aktualisht luan si sulmues për klubin Torino në Serie A.

López gjithashtu mban dy pasaporta: Pasaportën argjentinase dhe Pasaportën italiane.

## Karriera me skuadrat
### River Plate
López e ka filluar karrierën e tij në vitin 1997 me River Plate. Më 19 gushr 2001, në moshën 17 vjeçare, ai bëri debutimin e tij kundër Talleres de Córdoba. Në të njëjtin sezon, lojtari zyrtarisht u promovua në skuadrën seniore, pas 5 viteve me skuadrën e të rinjve. Me River Plate, ai ishte sulmues i shquar dhe skuadra e fitoi Torneo Clausura në vitin 2002, 2003 dhe 2004. López mbeti me skuadrën deri në janar të vitit 2005 kur ai u transferua tek gjigantët spanjoll të FC Barcelonas. Me River Plate, López bëri mbi 60 paraqitje, duke shënuar rreth 20 gola.

### FC Barcelona
Në janar të vitit 2005, FC Barcelona bleu sulmuesin argjentinas për një shumë prej 16.200.000€ pas një dëmtimi të sulmuesit Henrik Larsson. López nuk arriti të siguroj vendin e tij në njëmbëdhjetëshin e parë, dhe pavarësisht super golit të shënuar në debutimin e tij Evropian kundrejt Chelsea in the UEFA Champions League, ai nuk ishte lojtar i rregullt në skuadër. Në sezonin e tij të para me gjigandët Katalans, López u paraqit vetëm në 13 ndeshje në ligë.
Ai u transferua tek RCD Mallorca në huazim për sezonin 2006-07, ku ai nuk arriti t’i përmbush pritjet, duke shënuar vetëm tre gola në 25 ndeshje, dhe menjëherë u kthye tek Barcelona në verën e vitit 2007, vetëm për tu shitur më pas tek FC Moscow.

## FC Moscow
Më 16 gusht 2007, López nënshkroi me FC Moscow pas një dakordimi me Barcelonën për një shumë prej 2.000.000€.
Me skuadrën, López bëri 22 paraqitje në ligë duke shënuar 9 gola, por më 13 shkurt 2009, skuadra braziliane, Grêmio nënshkroi me López një huazim 1 vjeçar nga FC Moscow.
Gjatë sezonin të tij si i huazuar, sulmuesi shënoi 11 gola në 25 ndeshje në ligë, dhe ndiqej si një objektiv transferimi nga shumë skuadra Evropiane duke i përfshirë këtu Calcio Catania, Chievo Verona, Genoa CFC, Ajax dhe Vfl Wolfsburg.

#### Huazimi tek Grêmio
Në shkurt të vitit 2009 López shkoi në huazim për një vit tek Gremio dhe e bëri debutimin e tij muajin tjetër në ndeshjen kundrejt Santa Cruz. Goli i tij i parë për skuadrën erdhi kundrejt skuadrës Esporte Clube São José më 18 mars 2009. Më 24 qershor 2009, López u akuzua për racizëm nga lojtari i Cruzeirios, Elicarlos në gjysmëfinalen e Copa Libertadores. López mohoi akuzën dhe, deri tani, asgjë nuk është e vërtetuar. López shënoi katër gola në Copa Libertadores 2009, dhe në fitoren e ndeshjes së njëqindtë në derbin Gre-Nal.

### Catania dhe Milan
Më 20 janar 2010, López nënshkroi një kontratë katër vjeçare me Calcio Catania, në Serien A italiane. Ai e shënoi golin e tij të parë në ligë më 7 shkurt 2010 në një fitore 1-0 si mysafir kunderjt S.S. Lazio. López shënoi 12 gola në 17 paraqitje ku Catanian arriti të ngjitej në vendin e 12-të. Gjatë sezonit 2010-11 López shënoi vetëm 8 gola, por mbaroi si golashënuesi më i mirë i Catanias. Më 27 janar 2012, López përfundimisht arriti një marrëveshje me Milanin dhe zyrtarisht u morr në huazim nga Milani me opsion definitiv për ta blerë në verë. Golin e parë si lojtar i Milanit ai e shënoi më 11 shkurt 2012 në një ndeshje si mysafir kunderjt Udinese Calcio, duke e barazuar rezultatin përpara se t’i asistojë Stephan El Shaarawy i cili e shënoi golin e fitores.

## Karriera me kombëtaren
Maxi López e ka përfaqësuar vendlindjen e tij (Argjentinën) në nivelet U-15, U-17 dhe U-20, gjithashtu duke marrë pjesë në Kampionatin Jugo-Amerikan për të Rinjtë në vitin 2003. Aktualisht ai është i lirë të luaj edhe për Argjentinën edhe për Italinë, pasi që mban shtetësinë e të dyja vendeve dhe asnjëherë nuk ka përfaqësuar ndonjë kombëtare në nivelin më të lartë. Në korrik 2010 ai në mënyre eksplicite deklaroi se mund të pranojë një thirrje nga *Azzurrët*.

## "Kisha" Maxilopeziane
Ndryshimi i habitshëm i fatit të Lópezit nga të qenit një sulmues i kritikuar në River Plate duke u blerë nga gjigandët botëror FC Barcelona e bëri atë një Fenomen Interneti në vendlindjen e tij. U krijuan faqe satirike duke lobuar për përfshirjen e tij në kombëtaren Argjentinase në Kampionatin Botëror të Futbollit 2006. Pas eliminimit të Argjentinës nga kupa (ku López nuk luajti asnjë ndeshje) natyra e fenomenit ndryshoi në një seri të arsyetimeve duke shpjeguar mungesën e tij në lojën e Barcelonës si dhe pretendimet hiperbolike për burrërinë e Lópezit dhe një aferë me gruan e trajnerit të Barcelonës Frank Rijkaard të cilat nga afër u ngjanin Chuck Norris Facts. Në intervista, López ka deklaruar se ai është në rregull me këtë ndjekje të papritur dhe Kishën e "Drogba i Bardhë". (Pasi që ai njihet për humbjen e penalltisë për River kundrejt armiqve të tyre kryesor Boca Juniors në javën e njejtë kur Didier Drogba humbi një kundrejt Egjiptit në finalen e Kupën Afrikane të Kombeve 2006)

## Jeta Personale
Maxi López aktualisht ishtë i martuar me modelen argjentinase, Wanda Nara dhe ka dy fëmijë me të.

## Statistikat me skuadrat
## Nderimet
### River Plate
*Torneo Clausura: (3) 2001–02, 2002–03, 2003–04

### Barcelona
* La Liga: (2) 2004–05, 2005–06
* Supercopa de España: (1) 2005
* UEFA Champions League: (1) 2005–06